4 . การวิจัยและการพัฒนา

  4.1 บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)

  4.1.1 ผลิตภัณฑ์ปอ

โรงงานตั้งอยู่เลขที่ 3 ถนนสุรนารายณ์ ตำบลจอหอ อำเภอเมือง จังหวัดนครราชสีมา

  4.1.1.1 วัตถุดิบและผู้จำหน่ายวัตถุดิบ

ปอฟอกเป็นวัตถุดิบหลักที่ใช้ในการผลิต บริษัทจัดซื้อ 2 ช่องทางด้วย กัน คือ
การซื้อตรงจากเกษตรกร
และการจัดซื้อโดยผ่านคนกลางที่ทำหน้าที่รวบรวมผลผลิตปอฟอกจากเกษตรกรอีกทอดหนึ่ง
การจัดซื้อปอฟอกจะเป็นฤดูกาลซึ่งจะออกมาสู่ตลาดในช่วงระหว่างเดือนตุลาคมถึงมกราคม
และจะต้องทำการจัดซื้อเพื่อใช้ตลอดทั้งปี โดยปกติจะทำการจัดซื้อปอฟอกภายในประเทศเท่านั้น
เว้นแต่ในปีใดที่ปอฟอกภายในประเทศขาดแคลนจึงจะทำการนำเข้าจากต่างประเทศ
และไม่สามารถใช้วัตถุดิบอื่นทดแทนได้

2.  ขั้นตอนและเทคโนโลยีการผลิต

เทคโนโลยีเครื่องจักรที่นำมาใช้ในการผลิต เป็นเทคโนโลยีดั้งเดิมที่มีอายุกว่า 50 ปี
ซึ่งใช้แรงงานในการผลิตค่อนข้างมาก
และมีขั้นตอนการผลิตหลายขั้นตอนซึ่งอาจจะถูกทดแทนโดยผลิตภัณฑ์ลักษณะคล้ายกัน เช่น
กระสอบพลาสติก และถุงกระดาษ ซึ่งมี เทคโนโลยีที่ใหม่กว่า
ทั้งนี้ขึ้นอยู่กับปัจจัยทางด้านราคาและพฤติกรรมของผู้บริโภคเป็นหลัก
โดยขั้นตอนการผลิตผลิตภัณฑ์ปอโดยสังเขป คือ

1.  การคัดเลือกคุณภาพของวัตถุดิบ

2.  การนวดปอ เพื่อให้เกิดลดความแข็งกระด้างโดยการเพิ่มความชื้น

3.  การหมัก เพื่อให้เส้นใยอ่อนตัว

4.  การสาง เพื่อให้เส้นใยปอเป็นระเบียบ

5.  การรีด เพื่อให้เส้นใยปอเกาะกลุ่มอย่างเป็นระเบียบยิ่งขึ้น

6.  การปั่น เพื่อให้เป็นเส้นด้าย

7.  การกรอเพื่อนำไปเป็นผลิตภัณฑ์และจำหน่ายหรือนำไปทำเป็นกระสอบ

8.  การสืบ เพื่อจัดเส้นเชือกหรือด้ายให้เป็นระเบียบก่อนการทอ

9.  การทอ เพื่อให้เป็นผืนผ้า

10. การรีด ผืนผ้า เพื่อให้เรียบ

11. การตัดผืนผ้า เพื่อนำไปเย็บเป็นกระสอบ

12. การเย็บให้เป็นกระสอบเพื่อนำออกจำหน่าย

จากสภาวะที่ปริมาณปอฟอกภายในประเทศลดต่ำลงเป็นลำดับอย่างต่อเนื่องทำให้การผลิตลดลงเช่นกัน
ดังนั้นจำนวนเครื่องจักรและบุคลากรที่มีอยู่ในปัจจุบันยังคงเพียงพอต่อการผลิตและการจำหน่าย
ส่วนทางด้านเครื่องจักรที่มีอายุการใช้งานมานานและไม่มีการพัฒนาทางด้านเทคโนโลยีในด้านเครื่องจักรซึ่งเป็นข้อจำกัดในการปรับปรุงเครื่องจักร
เพื่อให้สามารถแข่งขันกับผลิตภัณฑ์ทดแทนได้ในอนาคต

  4.1.1.3 ผลกระทบต่อสิ่งแวดล้อม

  ผลิตภัณฑ์ปอซึ่งใช้ปอฟอกเป็นวัตถุดิบที่ได้มาจากธรรมชาติ จึงมีผลกระทบต่อสิ่งแวดล้อมน้อยมาก
  เพราะสามารถนำกลับมาใช้ใหม่ได้

  4.1.2 ผลิตภัณฑ์พลาสติก

  โรงงานตั้งอยู่เลขที่ 3 ถนนสุรนารายณ์ ตำบลจอหอ อำเภอเมือง จังหวัดนครราชสีมา

  4.1.2.1 วัตถุดิบและผู้จำหน่ายวัตถุดิบ

ในการผลิตกระสอบพลาสติกสาน ซึ่งใช้โพลีโพพีลีน (PP) เป็นวัตถุดิบหลักในการผลิต รวมทั้งถุงเป่า
ซึ่งใช้โพลีเอทีลีน (PE) เป็นวัตถุดิบหลักในการผลิต โดยไม่สามารถใช้วัตถุดิบประเภทอื่นทดแทนได้
บริษัทจะจัดซื้อผ่านตัวแทนจากผู้ผลิต 3 ราย โดยราคาจะผันแปรตามราคาตลาดโลก ทั้งนี้ขึ้นอยู่กับ
Demand และ Supply ของตลาด ประกอบด้วย

1.  บริษัท ธนวัฒน์อิมปอร์ตเอ็กซ์ปอร์ต (2001) จำกัด

2.  บริษัท เอชเอ็มซี โปลิเมอร์ จำกัด

3.  บริษัท สยาม บี ยู อิมปอร์ต-เอ็กซ์ปอร์ต จำกัด

4.  บริษัท พลาสติก้า พี เอส จำกัด

5.  บริษัท เมย์เอ็นเตอร์ไพรซ์ จำกัด

6.  บริษัท อินฟินิตี้ พลัส จำกัด

โดยเป็นการซื้อภายในประเทศทั้งหมดและไม่มีการจัดซื้อจากรายใดเกินกว่า 30% เป็น เวลา 3
ปีติดต่อกัน

  4.1.2.2 ขั้นตอนและเทคโนโลยีการผลิต

กระสอบพลาสติกสาน

  ในระยะแรกที่เริ่มการผลิต
  บริษัทได้นำเครื่องจักรที่มีเทคโนโลยีในระดับปกติทั่วไปมาใช้ในการผลิต
  เนื่องจากต้นทุนของเครื่องจักรในระยะดังกล่าวที่มีเทคโนโลยีที่ทันสมัยมีราคาค่อนข้างสูง
  ในขณะที่ผู้ผลิตรายอื่นได้มีการใช้กันแพร่หลายอยู่แล้ว
  อีกทั้งบุคลากรในการผลิตของบริษัทเองยังไม่มีความชำนาญงาน
  แต่การขยายกำลังการผลิตในระยะต่อมานั้นได้มีการนำเอาเครื่องจักรที่มีเทคโนโลยีที่สูงขึ้นและใช้แรงงานคนน้อยลงเข้ามาใช้
  โดยค่าแรงที่มีแนวโน้มสูงขึ้นอย่างต่อเนื่องและบุคลากรในการผลิตเริ่มมีความชำนาญในการผลิตเพิ่มมากขึ้น
  โดยเครื่องจักรที่มีเทคโนโลยีใหม่นี้  บริษัทได้เริ่มนำเข้ามาใช้ในประเทศไทยเป็นรายแรก
  ซึ่งมีโครงสร้างของขั้นตอนการผลิตเหมือนกันดังนี้

1.  การหลอมพลาสติกและทำเป็นเส้นเทปขนาดเล็ก กรอเป็นหลอด

2.  การทอเส้นเทปให้เป็นผืนผ้า

3.  การเคลือบผิวผืนผ้า และ/หรือ

4.  การพิมพ์/ตัด/เย็บ เพื่อเป็นกระสอบ และนำออกจำหน่าย

  ในปัจจุบันกำลังการผลิตของบริษัทอยู่ในอัตราประมาณร้อยละ 80
  ของกำลังการผลิตต่อเนื่องกันมาเป็นเวลา 3 ปี ซึ่งใกล้เต็มกำลังการผลิต
  และอยู่ในระหว่างการพิจารณาเพิ่มกำลังการผลิตในระยะต่อไป
  บุคลากรที่มีอยู่ในปัจจุบันมีขีดความสามารถเพียงพอที่จะรองรับการผลิตเพิ่มขึ้นได้
  อย่างไรก็ตามบริษัทสามารถที่จะเพิ่มผลผลิตต่อไปได้อีกระดับหนึ่งและเครื่องจักรที่บริษัทมีอยู่เป็นเครื่องจักรที่อยู่ในสภาพที่ทันสมัย
  และมีความพร้อมในการแข่งขันกับคู่แข่งขันทุกราย

ถุงเป่า

  ขนาดของการผลิตยังไม่มากนัก และใช้เทคโนโลยีในการผลิตที่ทันสมัย
  โดยมุ่งเป็นผลิตภัณฑ์เสริมในด้านกระสอบพลาสติก และเพื่อใช้ภายในกิจการส่วนหนึ่ง
  โดยมีขบวนการผลิตดังนี้

  1. หลอมเม็ดพลาสติก และเป่าเป็นถุง เก็บเข้าม้วน

  2. ตัด และ ซีล เป็นถุงเพื่อใช้งานและจำหน่าย

  4.1.2.3 ผลกระทบต่อสิ่งแวดล้อม

โพลีโพพีลีน (PP) และโพลีเอทีลีน (PE) ที่ใช้เป็นวัตถุดิบในการผลิต
มีคุณสมบัติในการสลายตัวตามธรรมชาติและสามารถนำกลับมาใช้ใหม่ได้เมื่อต้องการ
จึงมีผลกระทบต่อสิ่งแวดล้อมน้อยมาก

  ผลกระทบต่อสิ่งแวดล้อมของผลิตภัณฑ์ทั้งหมดของโรงงาน ได้รับการดูแลจากกองควบคุมโรงงาน
  กรมโรงงานอุตสาหกรรมและเนื่องจากผลกระทบต่อสิ่งแวดล้อมของผลิตภัณฑ์ทั้งหมดไม่มีจึงมิได้มีการกำหนดค่าผลกระทบต่อสิ่งแวดล้อมตามกฎกระทรวงแต่อย่างใดและไม่เคยมีประวัติการกระทำผิดเกี่ยวกับผลกระทบต่อสิ่งแวดล้อม